Používanie elektronickej ceruzky pri analyzovaní hokejových zápasov sa stalo legendárnym už pred pár rokmi vďaka slovenským odborníkom, ale maďarský tím moderátorov zo stanice Sport 1 jej využitie posunul ešte o úroveň vyššie. Pri analyzovaní zápasu kanadsko-americkej NHL medzi Coloradom a Winnipegom sa odrazu na displeji začali objavovať ružové kružnice, potom sa pridalo ďalších niekoľko čiar a človeku bolo hneď jasné, kam to smeruje. Brankár jednoducho nemal na výber a musel čeliť ilustrovanému pohlavnému orgánu, čo sa mu zrejme neveľmi páčilo, ale našťastie to v zápase nebolo až také očividné. Maďarská analýza teraz baví všetkých hokejových fanúšikov, pretože profesionálne zakomponovať pohlavný orgán priamo do analýzy jednej akcie, to sa nepodarí hocikomu.